**03 LA CREACIÓ DE LA SARA**

**Anunci #1 - Cor**

Vols uns bons abdominals?

Pectorals esculturals?

Quatre dosis setmanals.

Músculs monumentals!

**Marcel** *Què puc fer perquè parin de sortir finestretes amb anuncis? El papa s’ha d’actualitzar l’antivirus ja...*

**Anunci #2 – Cor**

Ei! Vols bols?

Tu! Vols bols?

Curs de terrissa “Vols bols?”

Vols unes tasses?

Vols bols?

**Marcel**

*Per a fer terrissa estic jo ara...*

**Anunci #3 – Cor**

Vols... **Marcel** *Calla, un moment*

intel·ligència...

**Marcel** *Crea la teva pròpia intel·ligència*

*artificial?*

Un assistent? **Marcel** *Necessites un assistent eficient?*

Un amic virtual?

**Marcel** *Un amic virtual? Ostres...*

Crea la teva aquí.

**Marcel** *Provem. A veure... Instal·lant aplicatiu d’intel·ligència artificial... Que guai!*

**Cor**

Tria l’aspecte del teu assistent virtual:

**Marcel** *Molt bé... Característiques...*

**Cor**

Gènere*...* **Marcel** *Som-hi!*

**Cor**

Cabells*...* **Marcel** *Fet!*

**Cor**

Ulls*...* **Marcel** *Fet!*

**Cor**

Nas*...* **Marcel** *Fet!*

**Cor**

Boca, orelles*...* **Marcel** *Fet i fet!*

**Cor**

Roba*...* **Marcel** *Caram, quin programa més complet!*

**Cor**

Veu*...*

**Marcel** *Tria la veu del teu assistent virtual. Si vols, pots fer servir com a model una veu humana preexistent.*

**(...)**

**Marcel** Ep! 55! És com un camí sense retorn.

**Cor 1** Uns i zeros, uns i zeros, uns i zeros...

**Marcel** Combinant els trets elegits... Què fa?

**Cor 2** Megues, gigues, teres...Megues, gigues, teres...

**Marcel** 70 %!

**Cor 3** Wifi, Bluetooth, 3 i 4 G...

**Marcel** Això s’accelera molt!

**Cor 4**

Mode avió, bateria,

vibració, dades mòbils...

**Marcel** 80 %!

Instal·lant subrutines flexibles...

90! Accedint al sistema central...

*(Llamp i tro. En Marcel s’espanta i li cau un got d’aigua sobre l’ordinador. So de fusibles que s’han fos. Se’n va la llum.)*